b'\n_START_ARTICLE_\nKaranac\n_START_SECTION_\nZemljopisni polo\xc5\xbeaj\n_START_PARAGRAPH_\nKaranac je smje\xc5\xa1ten na ju\xc5\xbenim padinama Banske kose u Baranji, u mikroregiji Banske kose Isto\xc4\x8dnohrvatske ravnice. Udaljen je 4\xc2\xa0km zapadno od op\xc4\x87inskog sjedi\xc5\xa1ta Kne\xc5\xbeevih Vinograda i 15? km (cestom) od Belog Manastira. Le\xc5\xbei na nadmorskoj visini od 114\xc2\xa0m. Nalaze se s lijeve strane dr\xc5\xbeavne ceste D212 (D7 \xe2\x80\x93 Kne\xc5\xbeevi Vinogradi \xe2\x80\x93 GP Batina) i na lokalnoj cesti L44010 (Kne\xc5\xbeevi Vinogradi /D212/ - Kamenac \xe2\x80\x93 Karanac \xe2\x80\x93 Kozarac /D7/)._NEWLINE_Autobusnim vezama povezan je s Belim Manastirom, Kne\xc5\xbeevim Vinogradima, Batinom i Somborom.\n_START_SECTION_\nPovijest\n_START_PARAGRAPH_\nKaranac se prvi put spominje 1357. godine pod imenom Karancs u darovnici ugarskog kralja Ljudevita iz dinastije An\xc5\xbeuvinaca, koji su vladali Ugarskom 40 godina od 1342.\xe2\x80\x931382. godine. Ovo naselje imalo je status kraljevskog sela i bilo je darovano vlastelinu Beseny\xc5\x91 Gy\xc3\xb6rgyu._NEWLINE_Od 1390. do 1428. godine, izdane su od ugarskog kralja \xc5\xbdigmunda tri darovnice kojima je mjesto Karanac darovao odanim vlastelinima na kori\xc5\xa1tenje i upravljanje imanjem. Postoje i dvije darovnice iz 1468. i 1474. godine od ugarskog kralja Matije Korvina. U njima se vi\xc5\xa1e ne spominje Karancs kao kraljevo selo, ve\xc4\x87 kao grad (v\xc3\xa1r) pod imenom Karancs-v\xc3\xa1r. Sli\xc4\x8dno kao \xc5\xa1to je u ono vrijeme bio Baranya-v\xc3\xa1r dana\xc5\xa1nji Branjin Vrh. Karancs-v\xc3\xa1r se u ono vrijeme nalazio zapadno od dana\xc5\xa1njeg sela i bio je opkoljen \xc5\xa1ancima. U njemu je bila rezidencija vlastelina Pongrac Janosa kojem je ovaj grad bio darovan darovnicom iz 1474. godine._NEWLINE_Kada je Baranja od 1526. do 1687. godine bila pod Turcima, na prostorima dana\xc5\xa1njeg Karanca bila su tri sela: Arki, R\xc3\xa9v i Karan\xc4\x8da._NEWLINE_Selo Arki je na brdu u jednoj dolini sjeverozapadno od dana\xc5\xa1njeg  sela Karanca na kojoj su danas planta\xc5\xbee vinograda._NEWLINE_Drugo selo R\xc3\xa9v bilo je smje\xc5\xa1teno u dana\xc5\xa1njem ataru prema selu Kozarcu._NEWLINE_Karan\xc4\x8da, tre\xc4\x87e selo bilo je najve\xc4\x87e od ta tri sela i imalo je 81 doma\xc4\x87instvo. Poslije odlaska Turaka slu\xc5\xbebeni je ponovo bio ma\xc4\x91arski slu\xc5\xbebeni naziv Karacs._NEWLINE_Godine 1700., selo Karacs pripalo je Dar\xc4\x91anskom vlastelinstvu \xc4\x90ule Veteranija, sina poginulog generala austrijske vojske Fridrika Veteranija. Njihovi potomci prodali su vlastelinstvo grofu Nepomuku Esterh\xc3\xa1ziju, a ovaj se zadu\xc5\xbeio te mu je imanje dospjelo pod sekvestar. Njegov sin K\xc3\xa1zm\xc3\xa9r \xc4\x8desto je pravio izlete u dolini Hunjor koja se nalazi u brdu iznad Karanca. On je 1779. dao sagraditi u selu kapelu koja je 1830. godine pro\xc5\xa1irena u crkvu. To je dana\xc5\xa1nja katoli\xc4\x8dka crkva koje je popravljana 1878. i posve\xc4\x87ena sv. Donatu._NEWLINE_Esterh\xc3\xa1zi K\xc3\xa1zm\xc3\xa9r je ipak bio prisiljen prodati vlastelinstvo koje je njegov otac zadu\xc5\xbeio. Vlastelinstvo je kupio vojvoda Georg Vilosh Schamburg von Lippe, \xc4\x8diji je sin Adolf zvani Fir\xc5\xa1li, prodao imanje 1916. godine ma\xc4\x91arskoj agrarnoj i rentnoj banci u Budimpe\xc5\xa1ti._NEWLINE_Za vrijeme srpske agresije na Hrvatsku, mjesto je bilo pod velikosrpskom okupacijom. Hrvatsko stanovni\xc5\xa1tvo je bilo izlo\xc5\xbeeno etni\xc4\x8dkom \xc4\x8di\xc5\xa1\xc4\x87enju (popis od 40 ku\xc4\x87a po popisu \xc4\x8detni\xc4\x8dkih vlastiju, po kojemu ih se toliko trebalo "osloboditi" za srpske izbjeglice ). \xc4\x8cetnici su ubili 12 hrvatskih civila, a 4 \xc4\x8dlanova jedne obitelji su ubili 17. listopada 1991.\n_START_SECTION_\nKultura\n_START_PARAGRAPH_\nU Karancu je ro\xc4\x91en slikar Andor Weininger (Bauhaus).'